ב\_\_\_\_\_ בשבת, \_\_\_\_\_\_ ימים לחודש \_\_\_\_\_\_, שנת \_\_\_\_\_\_ לבריאת עולם ובמקביל ל\_\_\_\_\_ ימים לחודש \_\_\_\_\_, שנת \_\_\_\_\_\_, למנין שאנו מונים כאן, ב\_\_\_\_\_\_\_, בנוכחות בני משפחה וחברים, בני הזוג האהובים \_\_\_\_\_\_ ו \_\_\_\_\_\_ נכנסו בברית הנישואים.

כבני זוג אוהבים וכחברים, אנו בוחרים לפסוע במסלול החיים ביחד. אנו מתחייבים להיות חברים אוהבים ושותפים תומכים לאורך כל חיינו. חיינו שזורים יחד כעת. נקודות הדימיון שבינינו יחברו אותנו, ההבדלים בינינו יעשירו אותנו, ואהבתנו תגדיר אותנו. נחלוק את תקוותינו וחלומותינו, ונעזור זה לזו לגלות את נקודות החוזק והחולשה שלנו, על מנת שנוכל להבליטן או להתגבר עליהן. נחגוג יחד את מעברי החיים בחיבה ובחמלה. בעיתות שמחה נוקיר זה את זו, ובעיתות צרה נגן זה על זו. נקים ביחד בית ונמלאו בצחוק, אמפתיה, אמון, חברות, שותפות ואהבה; בית שבו החגים והמסורת נחגגים בהתאם לעבר שלנו. מי ייתן ונחיה כל יום כאילו היה זה היום הראשון, האחרון, והיחיד שיהיה לנו האחד עם השנייה. אנו נכנסים בשמחה לברית זו של שותפות ואהבה. מיום זה ואילך, נהיה כאחד; אנו כרוכים יחד כמשפחה.

התחייבותי היא לשרת את רווחתך הנפשית המתמשכת ואת התפתחותך. אחלוק איתך משאבי זמן, כסף ומאמץ, אחלוק איתך את ההחלטות אשר יעצבו את חיינו, ואחלוק איתך אפילו את הפרטים הקשים ביותר של עולמי הפנימי, על מנת שנהיה זה עבור זו אנשי הסוד והעדים הקרובים ביותר. אתאבל כאשר תחווי אובדן ואחגוג איתך את הצלחותיך. אפגין סקרנות לגבי הטבע שלך, הצרכים שלך והמאמצים שלך להשיג את מטרותיך. אתמוך בביטוי העצמי שלך בעבודה ובשמחה, אתמוך בקשרים שלך עם חברים, משפחה, אלוהים, ועולם הטבע, ואתמוך באווירה של שמחה, רומנטיקה, הומור, בריאות, שלום והרפתקה בביתנו. אדאג לגופי, לנפשי ולרצוני, לחיות בבריאות וביציבות עם עצמי ובהרמוניה איתך. אדאג לך בעיתות חולי וקושי. ביום מן הימים, אטפל בך בשוכבך על ערש דווי.

נזכור שהתאהבנו כאשר התבוננו זה בעיני זו, ואז נעמדנו זה לצד זו והבטנו אל העולם באותו הכיוון.